Neuvoston asetus (ETY) N:o 2143/81, annettu 27 päivänä heinäkuuta 1981, verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun asetuksen N:o 79/65/ETY muuttamisesta



Virallinen lehti nro L 210 , 30/07/1981 s. 0001 - 0004

Suomenk. erityispainos Alue 3 Nide 13 s. 0191

Espanjank. erityispainos: Luku 03 Nide 22 s. 0239

Ruotsink. erityispainos Alue 3 Nide 13 s. 0191

Portugalink. erityispainos: Luku 03 Nide 22 s. 0239



NEUVOSTON ASETUS (ETY) N:o 2143/81, annettu 27 päivänä heinäkuuta 1981, verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten annetun asetuksen N:o 79/65/ETY muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että neuvoston asetuksella N:o 79/65/ETY (), sellaisena kuin se on viimeksi muutettuna asetuksella (ETY) N:o 2910/73 (), perustetaan tietoverkko Euroopan talousyhteisön maatilojen tuloja ja taloutta koskevien kirjanpitotietojen keruuta varten, tietoverkon seuranta-alaan on kuuluttava kaikki maatilat, joilla on tietty taloudellinen koko, riippumatta viljelijän mahdollisista sivutoimista, riittävän yhtenäisten kirjanpitotulosten saavuttamiseksi yhteisön tasolla kirjanpitotilat olisi jaettava eri piireihin ja eri tilaluokkiin jakamalla seuranta-ala luokkiin, jotka perustuvat päätöksellä 78/463/ETY () vahvistettuun yhteisön maatilaluokitukseen, kaikkien kirjanpitotilojen, joita seurataan jäsenvaltioissa maatilojen tulojen toteamista varten maatalouspolitiikan ohjaamiseksi, olisi kuuluttava yhteisön tietoverkkoon, ja kirjanpitotilojen määrää on lisättävä tämän mukaisesti; tämän määrän on voitava kehittyä tietyissä rajoissa erityisesti maatalouden kehityksen mukaan ja yhteisen maatalouspolitiikan tiedontarpeiden mukaan, kirjanpitotilat on valittava seuranta-alaa edustavan kirjanpitonäytteen saamista koskevan valintasuunnitelman mukaisesti määriteltyjen yksityiskohtaisten sääntöjen mukaan, saadun kokemuksen perusteella on suotavaa, että tärkeimmät kirjanpitotilojen valintaa koskevat päätökset, erityisesti valintasuunnitelman vahvistaminen, tehdään kansallisella tasolla; tämän vuoksi juuri kyseisen tason toimielimelle on annettava vastuu tästä toimenpiteestä; olisi kuitenkin sallittava, että jäsenvaltiot, joissa on useita piirejä, pitävät yllä alueellisia komiteoita, kansallisella yhdyselimellä on oltava keskeinen asema tietoverkon hallinnossa; tämän vuoksi sille olisi uskottava uusia tehtäviä, kokemus osoittaa, ettei ole enää syytä säätää mahdollisuudesta antaa täydentäviä määräyksiä jäsenvaltion ja kirjanpitotoimistojen välisessä sopimuksessa, ja tietoverkon piirien on oltava mahdollisimman suuressa määrin samanlaisia kuin yhteisen maatalouspolitiikan suuntaamiselle välttämättömien muiden alueellisten tietojen esittämisessä käytetyt piirit; tässä suhteessa asetuksen N:o 79/65/ETY liite olisi muutettava, ON ANTANUT TÄMÄN ASETUKSEN: 1 artikla Muutetaan asetus N:o 79/65/ETY seuraavasti. 1) Korvataan 2 artiklan b alakohta seuraavasti: "b) 'tilaluokalla' maatiloja, jotka kuuluvat samaan maatilan teknistä ja taloudellista suuntautumista ja taloudellista kokoa koskevaan luokkaan, sellaisena kuin se on määritelty päätöksellä 78/463/ETY () vahvistetussa yhteisön maatilaluokituksessa." Lisätään alaviite sivun alareunaan seuraavasti: "b) "(1) EYVL N:o L 148, 5.6.1978, s. 1" 2) Korvataan 4 artikla seuraavasti: "4 artikla 1. Edellä 1 artiklan 2 kohdan a alakohdassa tarkoitettu seuranta-ala käsittää maatilat, joiden taloudellinen koko on suurempi tai yhtä suuri kuin kynnys, joka on ilmaistu eurooppalaisina kokoyksikköinä (EKY), sellaisina kuin ne on määritelty päätöksessä 78/463/ETY. 2. Kirjanpitotiloina pidetään maatiloja: a) joiden taloudellinen koko on suurempi tai yhtä suuri kuin 1 kohdan mukaisesti määritettävä kynnys; b) jotka ovat viljelijöiden hoidossa, jotka ovat valmiita ja kykeneviä pitämään tilan kirjanpitoa ja jotka suostuvat siihen, että heidän tilojensa kirjanpitotiedot annetaan komission käyttöön; c) jotka luokkansa muiden tilojen kanssa edustavat seuranta-alaa kussakin piirissä. 3. Kirjanpitotilojen enimmäismäärä on 45 000. 4. Yksityiskohtaiset säännöt tämän artiklan soveltamisesta, erityisesti taloudellista kokoa koskeva kynnys ja piirin kirjanpitotilojen määrä, vahvistetaan 19 artiklassa säädettyä menettelyä noudattaen." 3) Korvataan 5 artikla seuraavasti: "5 artikla 1. Jokaisen jäsenvaltion on perustettava ennen 1 päivää helmikuuta 1982 tietoverkkoa käsittelevä kansallinen komitea, jäljempänä "kansallinen komitea". 2. Kansallinen komitea vastaa kirjanpitotilojen valinnasta. Tätä varten sen tehtävänä on erityisesti hyväksyä: a) kirjanpitotilojen valintasuunnitelma, joka sisältää erityisesti kirjanpitotilojen jaottelun tilaluokkiin ja kyseisten tilojen valintaa koskevat yksityiskohtaiset säännöt; b) kirjanpitotilojen valintasuunnitelman täytäntöönpanoa koskeva kertomus. 3. Jäsenvaltio valitsee kansallisen komitean puheenjohtajan tämän komitean jäsenten keskuudesta. Kansallinen komitea tekee päätöksensä yksimielisesti. Jos yksimielisyyttä ei voida saavuttaa, päätökset tekee jäsenvaltion nimeämä viranomainen. 4. Jäsenvaltiot, joissa on useita piirejä, voivat perustaa alueensa kunkin piirin tasolle tietoverkkoa käsittelevän alueellisen komitean, jäljempänä "aluekomitea". Aluekomitean tehtävänä on erityisesti valita kirjanpitotilat yhdessä 6 artiklassa tarkoitetun yhdyselimen kanssa. 5. Yksityiskohtaiset säännöt tämän artiklan soveltamisesta annetaan 19 artiklassa säädettyä menettelyä noudattaen." 4) Korvataan 6 artikla seuraavasti: "6 artikla 1. Jokaisen jäsenvaltion on nimettävä yhdyselin, jonka tehtävänä on: a) antaa kansalliselle komitealle, aluekomiteoille ja kirjanpitotoimistoille tietoa näihin vaikuttavista soveltamista koskevista yksityiskohtaisista säännöistä ja valvoa, että ne pannaan täytäntöön moitteettomasti; b) laatia, esittää kansallisen komitean hyväksyttäväksi ja toimittaa sen jälkeen komissiolle: P kirjanpitotilojen valintasuunnitelma, joka on laadittu yhteisön maatilaluokituksen mukaan esitettyjen uusimpien tilastotietojen perusteella, P kirjanpitotilojen valintasuunnitelman täytäntöönpanoa koskeva kertomus; c) laatia: P luettelo kirjanpitotiloista, P luettelo kirjanpitotoimistoista, jotka ovat valmiita ja kykeneviä täyttämään maatilailmoituksen 9 ja 14 artiklassa säädettyjen sopimusten ehtojen mukaisesti; d) koota yhteen maatilailmoitukset, jotka kirjanpitotoimistot sille toimittavat, ja varmentaa yhteisen valvontaohjelman perusteella, että ne on täytetty asianmukaisesti; e) lähettää asianmukaisesti täytetyt maatilailmoitukset edelleen komissioon välittömästi niiden varmentamisen jälkeen; f) toimittaa kansalliselle komitealle, aluekomiteoille ja kirjanpitotoimistoille 16 artiklassa tarkoitetut selvityspyynnöt ja toimittaa komissiolle vastaavat vastaukset. 2. Yksityiskohtaiset säännöt tämän artiklan soveltamisesta annetaan 19 artiklassa säädettyä menettelyä noudattaen." 5) Kumotaan 9 artiklan 2 kohdan toinen alakohta. 6) Korvataan 16 artiklan 1 kohta seuraavasti: "1. Kansallinen komitea, aluekomiteat, yhdyselin ja kirjanpitotoimistot ovat kukin osaltaan velvolliset toimittamaan komissiolle kaikki ne tiedot, joita komissio voi niiltä pyytää siltä osin kuin on kyse niille tämän asetuksen mukaisesti kuuluvien tehtävien hoitamisesta. Nämä selvityspyynnöt, jotka on osoitettu kansalliselle komitealle, aluekomiteoille tai kirjanpitotoimistoille, sekä vastaavat vastaukset lähetetään kirjallisina yhdyselimen välityksellä." 7) Korvataan 20 artikla seuraavasti: "20 artikla 1. Yhteisön komiteaa kuullaan: a) sen varmentamiseksi, että kirjanpitotilojen valintasuunnitelmat ovat 4 artiklan säännösten mukaiset; b) tietoverkon painotettujen vuosittaisten tulosten kriittistä tarkastelua ja arviointia varten ottaen erityisesti huomioon muista lähteistä, kuten tilastoista ja kansantalouden tilinpidosta, peräisin olevat tiedot. 2. Yhteisön komitea voi tarkastella mitä hyvänsä muuta kysymystä, jonka sen puheenjohtaja on ottanut esille joko omasta aloitteestaan tai jäsenvaltion edustajan pyynnöstä. Komitea tutkii joka vuoden lokakuussa yhteisön maataloustulojen kehityksen erityisesti tietoverkon ajanmukaistettujen tulosten perusteella. Komitealle on annettava säännöllisesti tietoa tietoverkon toiminnasta." 8) Korvataan 22 artiklan 2 kohta seuraavasti: "2. Kansallisen komitean, aluekomiteoiden ja yhdyselimien perustamisesta ja hallinnosta aiheutuvia kustannuksia ei oteta yhteisön talousarvioon." 9) Korvataan 23 artiklassa päivämäärä "1 päivää tammikuuta 1980" päivämäärällä "1 päivää tammikuuta 1990". 10) Korvataan liite seuraavasti: "LIITE 2 artiklan d alakohdassa tarkoitettujen piirien luettelo Saksa 1. Schleswig-Holstein 2. Hamburg 3. Niedersachsen 4. Bremen 5. Nordrhein-Westfalen 6. Hessen 7. Rheinland-Pfalz 8. Baden-Württemberg 9. Bayern 10. Saarland 11. Berlin Ranska 1. Île-de-France 2. Champagne-Ardenne 3. Picardie 4. Haute-Normandie 5. Centre 6. Basse-Normandie 7. Bourgogne 8. Nord-Pas-de-Calais 9. Lorraine 10. Alsace 11. Franche-Comté 12. Pays de la Loire 13. Bretagne 14. Poitou-Charentes 15. Aquitaine 16. Midi-Pyrénées 17. Limousin 18. Rhône-Alpes 19. Auvergne 20. Languedoc-Roussillon 21. Provence P Alpes P Côte-d'Azur 22. Corse Italia 1. Piemonte 2. Valle d'Aosta 3. Lombardia 4. Alto Adige 5. Trentino 6. Veneto 7. Friuli P Venezia Giulia 8. Liguria 9. Emilia P Romagna 10. Toscana 11. Umbria 12. Marche 13. Lazio 14. Abruzzi 15. Molise 16. Campania 17. Puglia 18. Basilicata 19. Calabria 20. Sicilia 21. Sardegna Belgia Muodostaa yhden piirin Luxemburg Muodostaa yhden piirin Alankomaat Muodostaa yhden piirin Tanska Muodostaa yhden piirin Irlanti Muodostaa yhden piirin Yhdistynyt kuningaskunta 1. England P north region 2. England P east region 3. England P west region 4. Wales 5. Scotland 6. Northern Ireland Kreikka 1. Ìáêåäïíßá P ÈñÜêç 2. Çðåéñïò P Ðåëïðüííçóïò P ÍÞóïé Éïíßïõ 3. Èåóóáëßá 4. ÓôåñåÜ ÅëëÜò P ÍÞóïé Áéãáßïõ P ÊñÞôç." 2 artikla Tämä asetus tulee voimaan 1 päivänä elokuuta 1981. Sitä sovelletaan varainhoitovuodesta 1982 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1981. Neuvoston puolesta Puheenjohtaja P. WALKER () EYVL N:o C 341, 31.12.1980, s. 26 () EYVL N:o C 172, 13.7.1981, s. 47 () EYVL N:o C 159, 29.6.1981, s. 12 () EYVL N:o 109, 23.6.1965, s. 1859/65 () EYVL N:o L 299, 23.10.1973, s. 1 () EYVL N:o L 148, 5.6.1978, s. 1